1.9.2023
RO
Jurnalul Oficial al Uniunii Europene
L 216/7
ANEXĂ
„ANEXĂ
Lista produselor compuse exceptate de la efectuarea controalelor oficiale la posturile de control la frontieră (articolul 3)
Prezenta listă stabilește produsele compuse în conformitate cu Nomenclatura combinată (NC) în vigoare în Uniune care nu trebuie supuse controalelor oficiale la posturile de control la frontieră.
Note referitoare la tabel: Coloana (1) – Codul NC Această coloană indică codul NC.
NC, instituită prin Regulamentul (CEE) nr.
2658/87, se bazează pe Sistemul armonizat de denumire și codificare a mărfurilor [denumit în continuare «Sistemul armonizat (SA)»], elaborat de Consiliul de Cooperare Vamală, devenit Organizația Mondială a Vămilor, și aprobat prin Decizia 87/369/CEE a Consiliului (1).
NC reproduce pozițiile și subpozițiile de șase cifre din SA.
Cea de-a șaptea și a opta cifră identifică noi subpoziții ale NC.
Dacă se folosește un cod din patru, șase sau opt cifre care nu este marcat cu «ex» și cu excepția cazului în care se prevede altfel, toate produsele compuse prefixate cu sau încadrate la aceste patru, șase sau opt cifre nu trebuie supuse controalelor oficiale la posturile de control la frontieră.
În cazul în care numai anumite produse compuse specificate încadrate la orice cod din patru, șase sau opt cifre conțin produse de origine animală și nu există nicio subdiviziune specifică a acestui cod în NC, codul este marcat prin «ex».
De exemplu, în ceea ce privește «ex 2001 90 65», nu sunt necesare controale la posturile de control la frontieră pentru produsele descrise în coloana (2).
Coloana (2) – Explicații Prezenta coloană oferă detalii cu privire la produsele compuse care fac obiectul exceptării de la efectuarea controalelor oficiale la posturile de control la frontieră.
Coduri NC
Explicații
(1)
(2)
1704, ex 1806
Produse de cofetărie (inclusiv dulciuri) și ciocolată albă care nu conțin cacao și produse de cofetărie (inclusiv dulciuri), ciocolată și alte preparate alimentare, paste tartinabile și preparate pentru prepararea băuturilor care conțin cacao, care îndeplinesc cerințele de la articolul 3 alineatul (1) litera (a).
ex 1902 19, ex 1902 30, ex 1902 40
Paste alimentare, fidea și cușcuș, care îndeplinesc cerințele de la articolul 3 alineatul (1) litera (a).
ex 1904 10, ex 1904 20, ex 1904 90
Alimente preparate obținute prin expandarea sau prăjirea cerealelor sau produselor din cereale, alimente preparate obținute din fulgi de cereale neprăjiți sau din amestecuri de fulgi de cereale neprăjiți și fulgi de cereale prăjiți sau cereale expandate, care îndeplinesc cerințele de la articolul 3 alineatul (1) litera (a) (de exemplu, cereale pentru micul dejun, müsli, granola).
Alimente preparate obținute din orez și din alte cereale care îndeplinesc cerințele de la articolul 3 alineatul (1) litera (a).
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Pâine, prăjituri, produse de patiserie preparate, biscuiți (inclusiv biscuiți crocanți), vafe și alveole, pesmeți, pâine prăjită și produse similare prăjite, chipsuri, care îndeplinesc cerințele de la articolul 3 alineatul (1) litera (a).
(1) Decizia 87/369/CEE a Consiliului din 7 aprilie 1987 privind încheierea Convenției internaționale privind Sistemul armonizat de denumire și codificare a mărfurilor, precum și a protocolului de modificare a acesteia (JO L 198, 20.7.1987, p. 1).